laion/Wikipedia-Exotic huggingface dataset:
גבריאל לימה

גבריאל לימה (בפורטוגזית: Gabriel Lima; נולד ב-13 ביוני 1978) הוא כדורגלן עבר ברזילאי ששיחק בעמדת החלוץ. לימה התחיל את הקריירה שלו בקבוצות כדורגל מקומיות בברזיל. בינואר 2002, לימה חתם בלבסקי סופיה מליגת העל הבולגרית. בקיץ 2002, לימה חתם בבני סכנין מהליגה הלאומית בה שיחק שנתיים. בעונתו הראשונה, לימה היה שותף לעלייה ההיסטורית של הקבוצה לליגת העל לראשונה בתולדותיה ועונה לאחר מכן, זכה עם הקבוצה בגביע המדינה ואף כבש שער בגמר הגביע. ב-7 ביוני 2004, לימה חתם בבני יהודה. שנה לאחר מכן, חזר לסכנין. בינואר 2006, לימה חתם בדאיגו מליגת העל של קוריאה הדרומית, בה שיחק עונה ואחריה חתם באל-אהלי מליגת העל הקטרית. בהמשך הקריירה, לימה שיחק בשאנגחאי שנשין, אפופ קיניראס, אלקי לרנקה, א.א.פ. פאפוס, דוקסה קאטוקופיה והפועל רעננה. בני סכנין גביע המדינה: 2003/2004 גבריאל לימה, באתר Transfermarkt גבריאל לימה, באתר Soccerway גבריאל לימה, באתר FootballDatabase.eu משה גוזגל, גבריאל לימה חתם לעונה הקרובה בבני יהודה, באתר ynet, 7 ביוני 2004 תומר גנור, גבריאל לימה חתם באל אהלי מקטאר, באתר ynet, 1 בפברואר 2007
The Naked Truth

The Naked Truth (בעברית: האמת העירומה) הוא אלבומה הרביעי של הראפרית ליל קים אשר יצא ב־27 בספטמבר 2005 על ידי אטלנטיק רקורדס. זהו גם היה אלבומה האחרון תחת אטלנטיק לאחר שהם החליטו שדרכיהם ייפרדו. מתוך האלבום יצאו שני סינגלים: "Lighters Up", אשר יצא כסינגל הראשון מהאלבום ב־13 בספטמבר 2005 ו-"Whoa" אשר יצא כסינגל השני והאחרון ב־7 בפברואר 2006. באמצעות אלבום זה שברה קים שיא בכך שהייתה לראפרית הראשונה שקיבלה ציון של 5 כוכבים באתר "The Source". בניגוד לאלבומיה הקודמים האלבום לא זכה להצלחה בארצות הברית כאשר מכר נכון לשנת 2007 500 אלף עותקים במדינה. השאר העולם האלבום זכה להצלחה יותר גדולה מאלבומה הקודם כאשר מכר כ־2.2 מיליון עותקים נוספים. האלבום קיבל ברובו ביקורות חיוביות כאשר קיבל ציון של 66 תמוך 100 באתר "Metacritic" כאשר הוא מקבל גם ציון של 5 כוכבים מתוך 5 מאתר "The Source" מה שהפך את קים לראפרית הראשונה שקיבלה ציון של 5 כוכבים באתר זה. מגזין "בלנדר" נתן לאלבום ציון של 4 כוכבים מתוך 5 כאשר הוא מציין שזהו אלבומה הטוב ביותר מאז אלבום הבכורה שלה. בביקורות הפחות טובות אתר פיצ'פורק דירג את אלבום בציון של 7.8 כאשר כתב: "האלבום אולי טוב מ-80% מאלבומי הראפ ששוחררו השנה אבל זה לא הופך אותו לטוב כמו Ready to Die." מידע על האלבום The Naked Truth באתר MusicBrainz מידע על האלבום The Naked Truth באתר AllMusic האלבום The Naked Truth באתר Discogs רד ספידה, סקוט סטרוץ', ג'יי אר רותם, פרד וורק, מר. פורטר, 7 צ'אנל
קניון ח'אלידיה

קניון ח'אלידיה (בערבית: الخالدية مول) הוא קניון שנמצא באבו דאבי שבאיחוד האמירויות הערביות, הקניון מכיל כ-160 חנויות ושטח הקניון הוא כ-86,000 מ"ר, הקניון נפתח בינואר 2007 ומנוהל על ידי קבוצת לולו אינטרנשיונל (LuLu Group International). עוד במאי 2004 החברה שהייתה אחראית על פרויקט הקמת החברה ששמה היה "EMKE Group" קיבלה מספר הצעות מחברות שונות לגבי הקמת הקניון, חודש לאחר מכן הוענק החוזה לקבלנים שיבנו את הקניון. התרחשות נוספת אודות הקניון התרחשה רק בספטמבר של אותה שנה כאשר הוענקו כל החוזים לכל הגורמים האחראים והחל משא ומתן עם קמעונאים שהתעניינו ברעיון להקים חנות שלהם בקניון. חודש לאחר מכן נחשף הלוגו של הקניון בעת אירוע שבו השתתף אחיו של ח'ליפה בן זאיד אאל נהיאן (נשיא איחוד האמירויות) מוחמד בן זאיד אאל נהיאן שהיה גם אז סגן מפקד הכוחות המזוינים של איחוד האמירויות הערביות. עבודות על הקמתו של הקניון היה צפוי להסתיים ביולי 2006 אך לבסוף הסתיים כמה חודשים לאחר מכן, בקניון יש גם חניון שמכיל כ-2,500 מקומות חנייה, בקניון עצמו מלבד חנויות יש גם מספר בתי קולנוע ומתחם של מסעדות וחנויות מזון. "Abu Dhabi's newest mall to use Tabreed's district cooling services". AME Info. AME Info FZ LLC / Emap Limited. 10 בספטמבר 2005. אורכב מ-המקור ב-2008-09-05. נבדק ב-2009-02-08. {{cite news}}: (עזרה) ערך זה הוא קצרמר בנושא איחוד האמירויות הערביות. אתם מוזמנים לתרום לוויקיפדיה ולהרחיב אותו.
Call On Me

"Call On Me" (בעברית: קרא לי), הוא סינגל הבכורה של הזמרת וכותבת השירים האוסטרלית סטרלי. השיר נכתב על ידיה ופטר ויליאמס הידוע בשם הבמה "P-Money". הוא יצא להורדה דיגיטלית ב-29 ביולי 2016 על ידי Tinted Records, והוא יצא לאור שנית על ידי Tinted Records וEpic Records ב-13 באוקטובר 2016. סטרלי אמרה בראיון איתה, "אני כתבתי את השיר כשהייתי בנקודת ירידה בחיים שלי... הוא הפך לדרך לומר לעצמי זה הולך להיות בסדר, כמעט כמו עידוד. זה היה כמו אם אני הייתי יוצרת את המגדלור שלי, מגדלור שיעזור לי לגלות שהחלומות שלי הם לא קשים. אני יכולה לעשות את זה. אני אפענח את זה. אני רק צריכה לעקוב אחרי האינטואיציה שלי ובעצם לקרוא לעצמי." השיר יצא ב-29 ביולי 2016 ביחד עם הקליפ לשיר ביוטיוב. גרסת הרמיקס לשיר בשיתוף ריאן ריבאק יצא ב-13 באוקטובר 2016, כמעט חודשיים לאחר שהמקורי יצא ביחד עם הקליפ לגרסה זאת. גרסת הרמיקס זכתה למעל ל-130 מיליון צפיות ביוטיוב, ונחשב לשיר הכי נצפה של סטרלי. השיר נכתב על ידי סטרלי ופטר ויליאמס, והופק על ידי פטר ויליאמס ואוד מוב. השיר יצא כסינגל מתוך אלבום הבכורה של סטרלי, One of One. Call On Me: 2:41 Call On Me (רמיקס של אוד מוב): 2:57 Call On Me (רמיקס של EDWYNN, טיקאל וספיריקס): 2:40 Call On Me (רמיקס של ריאן ריבאק): 3:15 Call On Me (רמיקס של אלהה): 4:05 Call On Me (רמיקס של ראפה): 4:17 Call On Me: 2:41 Call On Me (רמיקס של ריאן ריבאק): 3:42 הסינגל קיבל מספר רמיקסים על ידי מספר דיג'יים ב-Call On Me (רמיקסים) EP של השיר מכלילות את אוד מוב, EDYWYNN, טיקאל וספיריקס, ריאן ריבאק, אללה וראפה. הרמיקס של הדי ג'יי הדרום אפריקאי-אוסטרלי ריאן ריבאק זכה להצלחה באירופה ואוקיאניה, כאשר הרמיקס לשיר הגיע למצעד של Sverigetopplistan, מצעד השירים הרשמי של שוודיה, בדצמבר 2016, כמו גם, הגיע לטופ 10 באוסטרליה, דנמרק, גרמניה, אירלנד, הולנד, ניו זילנד, נורווגיה ובריטניה. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. מידע על היצירה "Call On Me" באתר מיוזיק בריינז מידע על הסינגל "Call On Me" באתר מיוזיק בריינז מידע על היצירה "Call On Me" באתר Discogs מילות השיר "Call On Me" באתר Genius סרטון השיר "Call On Me" באתר יוטיוב מידע על השיר "Call On Me" באתר ספוטיפיי /, The Music (באנגלית) Works Search, web.archive.org, ‏2014-10-21 Call On Me - Single by Starley, Apple Music (ב־Australian English) Call on Me - Single by Starley, Apple Music (באנגלית) Adrian Cody, Sevyn Streeter “Call Me Crazy, But…” | “B.A.N.S.” (Video Premiere), Josep Vinaixa, ‏2016-11-19 (באנגלית)
טקס פרסי לורנס אוליבייה 1995

טקס הענקת פרסי לורנס אוליבייה לשנת 1995 נערך בלונדון על ידי האיגוד של תיאטרון לונדון כהוקרה על הישגים בתיאטראות וסט אנד. ההפקות הבאות היו מועמדות למספר פרסים: 8: She Loves Me 6: Les Parents terribles 5: "אוליבר!" 4: "כטוב בעיניכם", Le Cid ו-Once on This Island 3: Broken Glass, "האי של נוויל", "פריקלס", "ראת'רפורד ובנו" ו"ציפור הנעורים המתוקה" 2: Dead Funny,‏ Design for Living,‏ Fearful Symmetries, "רוחות", "גלנגרי גלן רוס", Hot Shoe Shuffle,‏ My Night with Reg,‏ Roméo et Juliette, "ז'אן ד'ארק", "מסיבת יום הולדת", The Card, "מפצח האגוזים" ו"אופרה בגרוש" ההפקות הבאות זכו במספר פרסים: 5: She Loves Me 2: "כטוב בעיניכם", Broken Glass,‏ Fearful Symmetries ו-My Night with Reg פרסי אוליבייה לשנת 1995
Ms. G.O.A.T.

Ms. G.O.A.T. (ראשי תיבות של: "Greatest Of All Time" – להיטים מכל הזמנים) הוא מיקסטייפ הבכורה של הראפרית ליל קים אשר יצא ב־3 ביוני 2008 והופק על ידי תקליטנים כמו מיסטר סי ודי ג'יי ווהו קיד. שם האלבום הוא מחווה לאלבום של הראפר אל אל קול ג'יי, G.O.A.T.. כחלק מהרצון שלה להיות עצמאית ולקחת שליטה מלאה על הקריירה שלה החליטה קים לעזוב את חברת התקליטים הקודמת שלה אטלנטיק רקורדס, מה שהוביל אותה להוציא מיקסטייפ זה. מיקסטייפ זה גם סימן את הקאמבק המוזיקלי שלה לאחר שחרורה מהכלא ביולי 2006. בריאיון ל־MTV סיפרה הראפרית: "תמיד רציתי לעשות מיקסטייפ, נהגתי לראות איך 50 סנט עושה את זה והבנתי ש... לעזאזל, זה לא כזה קשה יהיה גם לבחורה לעשות זאת". אף על פי שמדובר במיקסטייפ השיר "Chillin' Tonight" מתוך המיקסטייפ קיבל השמעות בתחנות רדיו לפני יציאת המיקסטייפ. האלבום הכיל שירים חדשים לצד רמיקסים לשירים ישנים של קים. המיקסטייפ הכיל מספר שיתופי פעולה ביניהם עם 50 סנט, בריטני ספירס ומיסי אליוט. על מנת לקדם את המיקסטייפ הציעה קים לחלק עותקים פיזיים חתומים של המיקסטייפ בתמורה למעריצים שיגידו לה עם מי היא צריכה לעבוד באלבומים הבאים שלה ולמה היא הזמרת הגדולה בכל הזמנים. המיקסטייפ קיבל ביקורות חיוביות מרוב המבקרים אשר רבים כינו את האלבום כ"חזרתה של קים לרחובות". טיטו סאלינס מ-"All Hip Hop" כתב: "ליל קים הוכיחה שהזמן שלה מאחורי הסורגים לא החליד את היכולות המוזיקליות שלה". בביקורות הפחות טובות ארן גרשובר מ-"New York Mag" כתב: "החינוך המוטעה של ליל קים [אזכור לאלבומה של לורין היל] הוא לא רע אך היינו צריכים לקוות שהיא תעשה קאמבק במקום". מידע על האלבום Ms. G.O.A.T. באתר MusicBrainz ליל קים, מיסטר סי, די ג'יי ווהו קיד, כריסטיאן ריץ'
פענוח (סדרת טלוויזיה)

פענוח (ברוסית: «Шифр») הוא סדרת דרמה המשכית בלשית רוסית המבוסס על המיני-סדרה הבריטית "חוג בלצ'לי". בשלבי העבודה המוקדמים כונתה הסדרה בשם "המפענחות" (Шифровальщицы). הסדרה הופקה על ידי חברת הטלוויזיה של Sony Pictures, חברת Lean-M וחברת ההפקות "פובדה", עבור הערוץ הראשון הרוסי. שידור פרק הבכורה נערך ב-11 במרץ 2019. שידור העונה השנייה החל ב-14 בספטמבר 2020. בשנת 1956, עובדות לשעבר במחלקת פיצוח הצפנים של מינהל המודיעין הצבאי, אנה, סוניה, אירינה וקתרינה, המסכנות את רווחת משפחותיהן, מחליטות להתאחד בקבוצה מיוחדת כדי לנהל חקירות משותפות ולסייע לרשויות החוקרות בפתרון תיקים סבוכים. כל מקרה נחקר במשך 4 פרקים ומשפיע באופן אישי על אחת הדמויות הראשיות. מריאנה ספיבאק – אירינה זימינה, אנליסטית מומחית יקטרינה וילקובה – אנה דורופוייבה, בעלת אינטואיציה ילנה פאנובה – קתרינה פטרובנה, מנהלת הקבוצה יאנה דיובואי – סוניה (סופיה לבובנה), ניחנת בזיכרון צילומי סרגיי פוסקפאליס – קונסטנטין פרוסקורצ'ין, מייג'ור המחלק הפלילי המוסקבאי הפרויקט הוא הסדרה הראשונה בסגנון רטרו שביימה ורה סטרוז'ובאיה. היא התכוננה להפקתה במשך שנה שלמה וסירבה לביים יצירות אחרות. צילומי לוקיישנים, אביזרים, תלבושות, איפור ותסרוקות של הדמויות הראשיות – כל פרט שוחזר בצורה מדויקת ואותנטית ככל האפשר שיתאים לסגנון הלבוש בברית המועצות של שנות ה-50. כמעט כל האביזרים בסדרה אמיתיים. בגדי הדמויות הראשיות הובאו מפראג חלקם נתפר במיוחד במפעלים רוסיים, למשל מגפיים עם עקבים לדמות הראשית. היועצים לפרויקט היו אלוף בכיר מטעם ועדת החקירות הפדרלית, קרימונולוג ומומחה בהצפנה. צילומי העונה הראשונה התקיימו מ-3 בספטמבר 2017 עד 28 בפברואר 2018 במוסקבה, מחוז מוסקבה ובסנקט פטרבורג. ב-16 באוגוסט 2019, החלו צילומי העונה השנייה וב-19 ביולי 2020, החלו צילומי העונה השלישית. בהזמנתה האישית של הבמאית, שרצתה לתמוך בשחקן הצעיר, שיחק יבגני וולוצקי בסדרה, שנפצע קשה בסיור של תיאטרון הצופים הצעירים ממוסקבה בישראל והתנייד בכיסא גלגלים. "פענוח", במסד הנתונים הקולנועיים IMDb (באנגלית) "פענוח", במסד הנתונים הקולנועיים KinoPoisk (ברוסית) עמוד הסדרה בפורטל הצפייה של הערוץ הראשון(הקישור אינו פעיל) דף העונה השנייה של הסדרה באתר האינטרנט של Sony Pictures Television Russia דף העונה הראשונה של הסדרה באתר האינטרנט של Sony Pictures Television Russia Следствие ведет Екатерина Вилкова: В Тимирязевской академии снимают детективный сериал «Шифр» // "קומסומולסקאיה פראבדה", 23.01.2018 Скоро на Первом: хрупкие девушки против головорезов // «Амурская правда», 16 декабря 2017 Первый канал покажет сериал о женщинах-разведчицах «Шифр» // «Вокруг ТВ», 9 марта 2019 Екатерина Вилкова, Сергей Пускепалис и Олег Гаас снимаются в «Шифре» Веры Сторожевой // Кино-театр.ру, 11 сентября 2017 На территории САО снимают исторический сериал // Управа Левобережного района города Москвы, 2 октября 2017 Съемки детективного сериала ограничат движение в центре Петербурга в воскресенье // «Комсомольская правда — Санкт-Петербург», 2 декабря 2017 Начало съёмок второго сезона «Шифра» Старт съёмок третьего сезона «Шифра» Вера Сторожева: «Только в загсе узнала, что выхожу не за Серёжу, а за Лёню» // «Экспресс-газета», 28 ноября 2018
סם הרדמה (שיר)

"סם הרדמה" הוא שיר מתוך הסרט הקצר "עלייתו ונפילתו של שם טוב האבי", אשר בוצע על ידי תמיר בר, בדמותו של "שם טוב האבי", כוכב הסרט, המפיק המוזיקלי של הסרט ישי סוויסה והראפר רביד פלוטניק. השיר יצא לאור ב-19 ביולי 2020, ביחד עם שאר שירי הפסקול של הסרט, על ידי חברת התקליטים נענע דיסק. השיר נכתב והולחן על ידי בר, פלוטניק וסוויסה והופק על ידי סוויסה, בדומה לשאר שירי הסרט. ב-30 ביוני 2020 יצא הסרט הקצר "עלייתו ונפילתו של שם טוב האבי" בחטיבת הדיגיטל של תאגיד השידור הישראלי, בו מככב הקומיקאי תמיר בר בתור ראפר בשם "שם טוב האבי". בסרט, הופך שם טוב לאמן מצליח, ובסופו של דבר נכנס לבית הסוהר. בסרט משתתפים אמני היפ הופ שונים, בהם מיכאל סוויסה, איתי לוקץ', שקל, ג'ימבו ג'יי ורביד פלוטניק, אשר משתתף בשיר זה. בסרט, השיר מתחיל לאחר שטיפל בהאבי רופא שיניים (מאיר סויסה), אותו התקשה להבין בעקבות היותו מסומם. לאחר שיצא משם, החל לשיר ראפ, ופגש אותו שכנו אבנר (ישי סוויסה), שהתלהב מיכולות הראפ שלו והציע לו עזרה. השניים שרו יחד את הפזמון, שמילותיו "אני לא מרגיש ת'פה שלי", כאזכור לביקורו אצל רופא השיניים. לאחר מכן, פוגש האבי מפיק מוזיקלי (רביד פלוטניק), המציע לו לחתום על חוזה הקלטות ולהפיק אלבום. השיר מהווה כמעין פרודיה לשירי מוזיקת טראפ עכשוויים, כמוטיב חוזר בסרט עצמו, שכולל בתוכו ביקורות רבות על נושאים שונים בתרבות. בסמוך להשקת שירי הסרט ברשתות הסטרימינג, זכה השיר להצלחה רבה, תוך שהגיע בשיאו למקום הרביעי במצעד שירי הספוטיפיי הישראלי השבועי, וצבר כ-99,846 השמעות באותו שבוע. נכון לספטמבר 2020, הוא עומד על כ-800 אלף השמעות בפלטפורמה. השיר אף הועמד לתואר "שיר השנה" במצעדי הפזמונים השנתיים של כאן גימל ומאקו, תוך שבמצעד של מאקו הגיע למקום השישי, ובמצעד של כאן גימל הגיע למקום ה-12. מערכת כאן, סם הרדמה | מתוך עלייתו ונפילתו של שם טוב האבי, באתר כאן – תאגיד השידור הישראלי, 19 ביולי 2020 סם הרדמה | מתוך עלייתו ונפילתו של שם טוב האבי ⭐, סרטון בערוץ "כאן - תאגיד השידור הישראלי", באתר יוטיוב (אורך: 6:08) גדי סולומון, מסרים וגרוב: "שם טוב האבי" מצחיקה בטירוף, באתר ישראל היום, 5 ביולי 2020 דנית צמית, "זה שערורייתי מדי": הסיפור מאחורי היצירה שמסעירה את הרשת, באתר ynet, 7 ביולי 2020 "לא באתי בשביל ג'ימבו או רביד — באתי לשמח ילד בבידוד", באתר הארץ, 13 ביולי 2020 ניב הדס, שם טוב האבי: הייפ מוגזם או קאלט בהתהוות?, באתר הארץ, 29 ביולי 2020 המצעד השבועי, באתר ספוטיפיי סם הרדמה, באתר ספוטיפיי
קיון דולינג

קיון לטווי דולינג (באנגלית: Keyon Latwae Dooling; נולד ב-8 במאי 1980) הוא כדורסלן עבר אמריקאי, אשר שיחק בליגת ה-NBA בין השנים 2000–2013. ממוצעיו הכוללים לאורך 13 עונותיו בליגה הם 7.0 נקודות, 2.2 אסיסטים ו-1.3 ריבאונדים למשחק. דולינג נולד וגדל בעיר פורט לודרדייל שבפלורידה, ובשנת 1998 החל ללמוד באוניברסיטת מיזורי. בשתי עונותיו בקבוצת הכדורסל של האוניברסיטה שיחק תחת מאמנה האגדי נורם סטיוארט בעונתו האחרונה בקריירה, ולאחר מכן תחת מחליפו קווין סניידר. בעונת 1999/2000 רשם דולינג ממוצעים של 15.3 נקודות ו-3.6 אסיסטים למשחק, ובסיומה נבחר לחמישייה השנייה של העונה במחוז Big 12. בדראפט ה-NBA‏ 2000 נבחר דולינג בבחירה העשירית על ידי אורלנדו מג'יק, ומיד הועבר בטרייד ללוס אנג'לס קליפרס. ב-4 עונותיו עם הקליפרס קלע 6.0 נקודות ומסר 2.0 אסיסטים בממוצע למשחק, לרוב כשחקן ספסל. לקראת עונת 2004/2005 חתם על חוזה במיאמי היט. בעונתו היחידה במיאמי העפילה הקבוצה לגמר האזור המזרחי בפעם השנייה בתולדותיה, ולראשונה מזה 8 עונות. באוגוסט 2005 חתם על חוזה באורלנדו מג'יק. לאורך 3 עונותיו עם המג'יק העמיד ממוצעים של 8.4 נקודות ו-1.9 אסיסטים למשחק. ביולי 2008 נשלח דולינג בטרייד לניו ג'רזי נטס. בעונתו הראשונה בקבוצה רשם שיאי קריירה בממוצעי נקודות (9.7), אסיסטים (3.5) וריבאונדים (2.0) למשחק, וכן באחוזי קליעה לשלוש (42.1%). בעונת 2010/2011 שיחק עבור מילווקי באקס, במדיה קלע 7.1 נקודות בממוצע למשחק. לקראת עונת 2011/2012 הועבר בטרייד לבוסטון סלטיקס. בעונתו היחידה בבוסטון סייע לסלטיקס להעפיל לגמר האזור המזרחי, כמחליפו מהספסל של הרכז ראז'ון רונדו. באפריל 2013, לקראת סיום עונת 2012/2013, חתם על חוזה בממפיס גריזליס. בפלייאוף 2013 העפיל עם ממפיס לגמר האזור המערבי, לראשונה בתולדות המועדון. בסיום אותה עונה הודיע דולינג על פרישה ממשחק, בגיל 33. במאמר שפרסם בשנת 2018 בעיתון "פליירס טריביון", חשף דולינג כי הותקף מינית בגיל 7, וכי בשנת 2012 אושפז בגין התפרצות של הפרעת דחק פוסט-טראומטית. מדיה וקבצים בנושא קיון דולינג בוויקישיתוף פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר פיב"א פרופיל, באתר ליגת ה-NBA יהונתן אליהו‏, קיון דולינג נותן תקווה ל-NBA בזמן הקורונה, באתר וואלה, 3 באפריל 2020 הסטטיסטיקות של דולינג בליגת ה-NBA, באתר basketball-reference.com הסטטיסטיקות של דולינג בליגת המכללות, באתר sports-reference.com רשימת הנבחרים בדראפט 2000, באתר basketball-reference.com דולינג מסכם על חוזה באורלנדו, באתר orlandosentinel.com,‏ 23 ביולי 2005 ניו ג'רזי מצרפת את דולינג, באתר ESPN,‏ 21 ביולי 2008 דולינג חותם על חוזה במילווקי, באתר madison.com,‏ 19 ביולי 2010 בוסטון מצרפת את דולינג, באתר ESPN,‏ 9 בדצמבר 2011 דולינג חותם על חוזה בממפיס, באתר הקבוצה, 3 באפריל 2013 בריחה מרוח רפאים, באתר פליירס טריביון, 1 במאי 2018
חומצה קלוולנית

חומצה קלוולנית (Clavulanic acid) היא מעכב בטא לקטמאז הניתן כתרופה בשילוב עם אנטיביוטיקה ממשפחת הפניצילין. כשלעצמה, הפעילות האנטיביוטית של החומצה הקלוולנית חלשה, אולם השילוב שלה עם פניצילינים מאפשר התגברות על עמידות לאנטיביוטיקה במנגנון של הפרשת בטא לקטמאז. החומצה הקלוולנית פעילה נגד בטא לקטמאז מסוג A, המופרשת, למשל, מחיידקי Staphylococcus aureus,‏ Haemophilus influenzae ו-Moraxella catarrhalis. חומצה קלוולנית ניתנת במרבית התכשירים כמלח אשלגן, יחד עם אמוקסיצילין וטיקרצילין. החומצה הקלוולנית התגלתה בשנת 1974 בחברת ביצ'ם כתוצר של החיידק Streptomyces clavuligerus, ומכאן שמה. חומצה קלוולנית מיוצרת מחומצת האמינו ארגינין ומהסוכר גליצראלדהיד 3-פוספט, בתהליך של שבו משתתפים בעיקר שלושה אנזימים: CEA, בטא לקטם סינתטאז וקלוומינאט סינתאז. האנזים הראשון מצמד בין ארגינין לגליצראלדהיד 3-פוספט במנגנון שאינו ברור לאשורו, אך מתבצע באמצעות תיאמין דו-זרחתי. בטא לקטם סינתטאז אחראי לייצור הטבעת הבטא לקטמית של החומצה הקלוולנית, ואילו קלוומינאט סינתאז הוא אוקסיגנאז שבאתר הפעיל שלו מתרחשים שלבי ייצור החומצה הקלוולנית. החומצה הקלוולנית נקשרת בקשר קוולנטי לשייר הסרין באתר הפעיל של הבטא לקטמאז, קשר אשר גורם לשינוי בתצורתה של החומצה הקלוולנית ומעודד קשרים עם חומצות אמינו נוספות באתר הפעיל, ובכך מוציא מכלל פעילות באופן בלתי הפיך את הבטא לקטמאז. עיכוב הבטא לקטמאז מאפשר לפניצילין לבצע פעולתו על הטרנספפטידאז. למרות הרחבת טווח הפעילות של הפניצילינים, זני חיידקים פיתחו עמידות גם נגד מעכבי בטא לקטמאז, ובכלל זה החומצה הקלוולנית. השימוש של חומצה קלוולנית עם פניצילינים נקשר בשכיחות מוגברת של צהבת כולסטטית ודלקת כבד במהלך הטיפול בתרופה או זמן קצר לאחר מכן. הצהבת על פי רוב חולפת מאליה, ורק לעיתים נדירות ביותר קטלנית. מתועדים מקרים של אלרגיה לחומצה קלוולנית, שאינה תלויה באלרגיה לפניצילין. אמוקסיצילין/חומצה קלוולנית מדיה וקבצים בנושא חומצה קלוולנית בוויקישיתוף הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
אוהבת אותי אמיתי

"אוהבת אותי אמיתי" הוא סינגל של הזמר עומר אדם, מתוך אלבומו, Omer, שיצא לאור ב-8 במאי 2018. השיר הוא בלדה בסגנון ים-תיכוני מיד-טמפו אשר נכתבה, הולחנה והופקה על ידי תמר יהלומי ויונתן קלימי. בשיר פונה הדובר אל בת זוג ומתאר בו מערכת יחסים. בצאתו, זכה השיר להצלחה רבה, כשהגיע למקום הרביעי במצעד השבועי של חברת מדיה פורסט, והראשון במצעד הרשמי של גלגלצ. כמו כן, הגיע השיר למקום ה-8 במצעד השנתי של מאקו ותחנות הרדיו האזוריות, ה-13 במצעד השנתי של גלגלצ, וה-18 במצעד השנתי של כאן גימל. נכון לספטמבר 2020, השיר עומד על כ-4 מיליון השמעות בפלטפורמת הזרמת המדיה ספוטיפיי, ובכך נחשב לאחד מהשירים הישראלים המושמעים ביותר בספוטיפיי, וכן כ-32 מיליון צפיות בפלטפורמת שיתוף הווידאו יוטיוב, ובכך נחשב לאחד מהסרטונים הישראלים הנצפים ביותר ביוטיוב. דודי פטימר ממעריב אונליין ציין את השיר לחיוב, תוך ששיבח את מילותיו של השיר ואמר "השיר מצטייר כקריצה אוטוביוגרפית לאורח חייו של אדם ומציג אותו כרומנטיקן חסר גבולות, מבצע אדיר וככזה שבוחר בקפידה (בשנים האחרונות) את שיריו ונשמע בוגר מתמיד. המיס לי את הלב". יוסי חרסונסקי העניק שיר שלושה כוכבי זהב מתוך חמישה, תוך שהעניק לשיר ביקורת מעורבת, באומרו כי "המנגינה והעיבוד הפלמנקואי, הביצוע הנונשלנט המאופק נותנים נקודות זכות לשיר, אבל לא השתכנעתי שיש כאן שיר של אמת צרופה, אלא עוד מניפולציה רגשית שתביא לעומר אדם עוד מיליוני צפיות וסולד אאוטים בטוחים". לדף השיר באתר הספרייה הלאומית רז ישראלי, "אוהבת אותי אמיתי": שיר חדש לעומר אדם, באתר ישראל היום, 8 במאי 2018 שיר השנה תשע"ח: "שני משוגעים" של עומר אדם, באתר ‏מאקו‏, 9 בספטמבר 2018 עמי פרידמן, אתם בחרתם: "שני משוגעים" של עומר אדם הוא שיר השנה, באתר ynet, 6 בספטמבר 2018 אוהבת אותי אמיתי, באתר "פזמונט" אוהבת אותי אמיתי, באתר ספוטיפיי עומר אדם - אוהבת אותי אמיתי, סרטון באתר יוטיוב (אורך: 3:38) דודי פטימר, ‏ממיס את הלב: עומר אדם מוכיח שהוא הזמר מספר 1 בארץ בשיר חדש, באתר מעריב אונליין, 8 במאי 2018 יוסי חרסונסקי, עומר אדם, אוהבת אותי אמיתי, באתר "יוסמיוסיק",9 במאי 2018 המצעד השבועי, שבוע 20, 2018, באתר מדיה פורסט ישראל
נקודת מיול (אנטארקטיקה)

נקודת מיול (באנגלית: Mule Point) היא לשון יבשה סלעית, בארץ קמפ, שבאנטארקטיקה. לשון היבשה ממוקמת בסמוך מדרום למצוק איסט סטאק; בצידו המזרחי של קרחון הוסיזן. האזור מופה באמצעות תצלומי אוויר שצולמו על ידי משלחת לארס כריסטנסן (1937–1936). הראשונים שהגיעו אל הנקודה, היו אנשי משלחת מטעם משלחת החקר האנטארקטית הלאומית של אוסטרליה, בפיקודו של רוברט דוברס (Robert Dovers), בשנת 1954. הקרטוגרפים הנורווגיים נתנו ללשון היבשה את שמה. השם הוא תיאורי - לשון היבשה מזכירה חוטם. נקודת מיול באתר הסקר הגאולוגי של ארצות הברית נקודת מיול באתר הגאזט האנטארקטי של ממשלת אוסטרליה נקודת מיול באתר הגאזט האנטארקטי המשווה SCAR של ממשלת אוסטרליה תצלום לוויין של אזור נקודת מיול נקודת מיול באתר marineregions גאזט השמות האנטארקטיים הרשמי של ארצות הברית מידע גאוגרפי והיסטורי מידע היסטורי
איסט סטאק

איסט סטאק (באנגלית: East Stack; מילולית: הסטאק המזרחי) הוא סטאק - מצוק סלעי מתנשא לחוף מפרץ אדוארד השמיני, בארץ קמפ, שבאנטארקטיקה. המצוק ממוקם לצידו המזרחי של קרחון הוסיזן; 30 קילומטרים דרומית-מזרחית למפרץ אדוארד השמיני. גובהו של המצוק 60 מטרים מעל פני הים. המצוק התגלה בפברואר 1936 על ידי אנשי משלחות דיסקברי, שהגיעו על הספינה ויליאם סקורסבי. שמו של המצוק ניתן לו על ידי אנשי המשלחת שגילו אותו. השם הוא תיאורי - המצוק הוא סטאק, וכן בהקשר זה ניתן השם למצוק וסט סטאק הסמוך. וסט סטאק מפרץ סטאק (ארץ אנדרבי) איסט סטאק באתר הסקר הגאולוגי של ארצות הברית איסט סטאק באתר הגאזט האנטארקטי של ממשלת אוסטרליה איסט סטאק באתר הגאזט האנטארקטי המשווה SCAR של ממשלת אוסטרליה מפת אזור איסט סטאק איסט סטאק באתר marineregions איסט סטאק באתר הספרייה הלאומית של אוסטרליה מידע גאוגרפי והיסטורי מידע גאוגרפי
יחסי ארגנטינה–מונטנגרו

יחסי ארגנטינה–מונטנגרו (בספרדית: Relaciones Argentina-Montenegro; במונטנגרית: Односи Аргентине и Црне Горе) הם היחסים הדיפלומטיים הרשמיים שבין הרפובליקה הארגנטינאית לבין מונטנגרו. שתי המדינות חברות באומות המאוחדות. הקהילה המונטנגרית בארגנטינה היא הקהילה הגדולה ביותר של בני הלאום המונטנגרי מחוץ ליבשת אירופה. בראשית המאה ה-20, מונטנגרים רבים היגרו מממלכת מונטנגרו לארגנטינה וכיום חיים בארגנטינה כ-50,000 מונטנגרים. רובם יושבים במחוז צ'אקו שבצפון המדינה ואילו השאר חיים בבואנוס איירס, טנדיל וונדו טוארטו. ארגנטינה הכירה בעצמאותה של מונטנגרו ב-23 ביוני 2006 והיחסים הדיפלומטיים הרשמיים שבין המדינות כוננו רשמית ב-13 בספטמבר באותה השנה. ארגנטינה איננה מיוצגת במונטנגרו הן בדרג השגרירות והן בדרג הקונסולרי. ארגנטינה האמינה את שגרירותה שבבלגרד, בירת סרביה הסמוכה על מונטנגרו. מונטנגרו מיוצגת בארגנטינה בדרג השגרירות, באמצעות שגרירות רשמית שהיא מחזיקה בבואנוס איירס. מונטנגרו מיוצגת בארגנטינה בדרג הקונסולרי באמצעות שתי קונסוליות רשמיות שהיא מחזיקה בערים פרסידנסיה רוקה סאנס פניה ורוסאריו. מדיה וקבצים בנושא יחסי ארגנטינה–מונטנגרו בוויקישיתוף Širom svijeta pola miliona Crnogoraca, ‏20 בספטמבר 2014 (במונטנגרית) EMBASSY OF MONTENEGRO IN BUENOS AIRES, ARGENTINA CONSULATE OF MONTENEGRO IN PRESIDENCIA ROQUE SAENZ PENA, ARGENTINA CONSULATE OF MONTENEGRO IN ROSARIO, ARGENTINA
נקודת מיול

האם התכוונתם ל... אנטארקטיקה נקודת מיול (אנטארקטיקה) – לשון יבשה בארץ קמפ שבאנטארקטיקה ארצות הברית נקודת מיול (אריזונה) – מצוק במחוז מוהאבי במדינת אריזונה שבארצות הברית מיול
אלכסנדר אולשקו

אלכסנדר ולדימירוביץ' אולשקו (רוסית: Александр Владимирович Олешко; נולד ב-23 ביולי 1976) הוא שחקן תיאטרון וקולנוע רוסי, מגיש טלוויזיה, זמר וקומיקאי. אמן הכבוד של הפדרציה הרוסית (2015). חבר באיגוד עובדי התיאטרון של הפדרציה הרוסית. אולשקו נולד בבירת מולדובה, קישינב; האם לודמילה ולדימירובנה. שנות ילדותו והתבגרותו היו במולדובה. בשנת 1991, כשהוא בן 15, עבר למוסקבה, שם התקבל למכללה הממלכתית לאמנות הקרקס וסיים אותה בהצטיינות. בשנת 1999 סיים את לימודיו במכון התיאטרון בוריס שצ'וקין. משנת 2000 עד 2010, עבד בתיאטרון סוברמניק. כשחקן אורח הוא משחק בהצגות של התיאטרון האקדמי הממלכתי על שם ואכטנגוב. מאז סתיו 2009 ועד תחילת 2017 עבד כשדרן מוביל במספר תוכניות בידור בערוץ הראשון ברוסיה. בקיץ 2017 עבר לרשת NTV. 1992 — צוערי הצי 3 2000 — קנאת האלים 2001 — סודות הפיכות החצר 2005 — גמביט טורקי 2008 — בלש רוסי מאוד 2008 — האי המיושב 2009 — שיבת המוסקטרים, או אוצר הקרדינל מאזארן 2011 — רמזור 2012 — רז'בסקי נגד נפוליאון 2012 — אוגוסט. השמיני 2017 — יקטרינה: העלייה מדיה וקבצים בנושא אלכסנדר אולשקו בוויקישיתוף אתר האינטרנט הרשמי של אלכסנדר אולשקו אלכסנדר אולשקו, ברשת החברתית פייסבוק אלכסנדר אולשקו, ברשת החברתית אקס (טוויטר) אלכסנדר אולשקו, ביישום טלגרם אלכסנדר אולשקו, ברשת החברתית אינסטגרם אלכסנדר אולשקו, במסד הנתונים הקולנועיים IMDb (באנגלית) אלכסנדר אולשקו, במסד הנתונים הקולנועיים KinoPoisk (ברוסית) Телеведущего наградили медалью «За содружество в области химического разоружения» Указ Президента Российской Федерации о награждении государственными наградами Российской Федерации Profile at the Vakhtangov Theater "Минута славы Вилле Хаапасало и Александра Олешко". 7 дней. 2009-09-07. Александр Олешко перешёл на канал НТВ